Pele ga seno ke ne ka lebana le teko e nngwe—gore ke tla bolelela rre jang gore ke batla go tlogela tiro ya boitshediso go nna modiredi wa nako e e tletseng. Maitseboa mangwe fa ke le kwa gae ka nako ya boikhutso, ke ne ka phunya kgang. Ke ne ka leta gore Rre a nkgarume ka bogale. Ke ne ka gakgamala tota fa a ne a bolela fela jaana: “Moipolai ga a lelelwe. Mme fa go senyega, o se ka wa tla o ntabogetse.” Buka ya me ya ditiro tsa letsatsi e kwadilwe jaana mo go January 1, 1950: “Ke ne ka bolelela Rre ka bobulatsela. Ke ne ka gakgamadiwa thata ke boikutlo jwa gagwe jo bo molemo jwa go akanyetsa. Ke ne ka palelwa ke go itshwara mme ka lela fa ke akanya ka bopelonomi jwa gagwe.” Ke ne ka tlogela tirelosetšhaba mme ka amogela tiro ya go nna mmulatsela wa nako e e tletseng.